Kabangkitan nasional Indonesia

**Kabangkitan Nasional Indonesia** adolah pariode pado paruah patamo abaik ka-20 di Nusantara (kini Indonesia), katiko rakyat Indonesia mulai manumbuahkan raso kasadaran nasional sabagai "urang Indonesia". Maso iko ditandoi jo duo paristiwa pantiang yaitu tagaknyo Budi Utomo (20 Mei 1908) jo ikrar Sumpah Pamuda (28 Oktober 1928).

Untuak mangaja kauntungan ekonomi jo manguasoi administrasi wilayah, Balando manerapkan sistem pamarentahan kolonial pado urang-urang nan sabalunnyo indak punyo kasamaan identitas politik. Pado awal abaik ka-20, Balando manetapkan bateh-bateh teritorial di Hindia Belanda, nan manjadi cikal bakal Indonesia moderen.

Pado paro patamo abaik ka-20, timbua sajumlah organisasi kapamimpinan nan baru. Malalui kabijakan Politik Etis, Balando mambantu mambuek sakelompok urang Indonesia nan tapalajar. Parubahan nan mandalam pado urang-urang Indonesia iko acok disabuik sabagai "Kabangkitan Nasional Indonesia". Paristiwa iko basamoan jo paningkatan aktivitas politik hinggo mancapai puncaknyo pado Proklamasi Kemerdekaan Indonesia tanggal 17 Agustus 1945.

Kabangkitan nasional juo disebaban dek masuaknyo pakambangan pikiran dari urang mudo.

## Barakhianya pamarentahan kolonial
Sairing jo Perang Dunia II, nasib politik Hindia Balando manjadi indak jaleh. Sabagai panguaso, Balando mandapati negara mereka diduduki dek Jerman Nazi pado Mei 1940. Dengan didudukinyo negara mereka dek pihak asiang, Balando barado dalam posisi nan lamah untuak mampartahankan kakuasaan mereka di Hindia Balando. Namun, pamarentah kolonial bertekad untuak malanjuikan kakuasaannyo atas Nusantara.

Pado awal 1942, Kakaisaran Jepang manginvasi Hindia Balando. Balando hanyo punyo saketek kamampuan untuak mampartahankan koloninyo dari tentara Kekaisaran Jepang sahinggo pasukan Balando dikalahkan dalam wakatu sabulan—nan mangakhiri kakuasaan kolonial Balando di Nusantara.

## Proklamasi 23 Januari 1942
Dengan samakin lamahnyo posisi panjajah Balando di Indonesia dan sabalun masuaknyo Japang ka Nusantara, kudian dimanfaatkan dek masyarakat Gorontalo dalam mamerdekakan diri dari balenggu panjajahan. Dalam catatan sejarah, momentum parjuangan rakyat Gorontalo dalam mamproklamasian kamerdekaan Indonesia dilaksanoan pado tanggal 23 Januari 1942 nan kudian tanamo sabagai Hari Patriotik 23 Januari 1942 atau Hari Proklamasi Gorontalo. Proklamasi iko tajadi labih awal tigo tahun daripada Proklamasi Kemerdekaan Indonesia dek Soekarno jo Moh. Hatta di Jakarta pado tahun 1945. Proklamasi Kamerdekaan Indonesia di Gorontalo manjadi katalisator surang dalam sijarah parjuangan kamerdekaan dek manjadi salah satu daerah paling awal nan bebas merdeka jo mangakui kadaulatan negara Republik Indonesia. Proklamasi 23 Januari 1942 dibacoan dek Nani Wartabone dan didampingi jo Kusno Danupoyo. Kaduanyo dikenal dek rakyat Gorontalo sabagai "Dwi Tunggal" dari tanah Sulawesi. Proklamasi kamerdekaan maambik tampek di halaman Kantor Pos Gorontalo, diikuti dek pangibaran bendera merah putih sakitar pukul 10 pagi wakatu satampek sarto manyanyian lagu Indonesia Raya.

Adapun naskah proklamasi kamerdekaan nan dibacoan pado hari tersebut adolah sabagai barikuik:

*“Pada hari ini tanggal 23 Januari 1942,*

*kita bangsa Indonesia yang berada di sini sudah merdeka*

*bebas lepas dari penjajahan bangsa manapun juga.*

*Bendera kita yaitu Merah-Putih,*

*lagu kebangsaan adalah Indonesia Raya.*

*Pemerintahan Belanda sudah diambil alih oleh Pemerintah Nasional.*

*Mari kita menjaga keamanan dan ketertiban”.*

Paristiwa proklamasi Indonesia di Gorontalo iko kudian manjadi salah satu pamantik sumangek pargerakan kamerdekaan di antaro para tokoh pajuang nasional takah Bung Karno jo Bung Hatta.

## Revolusi Nasional
Maso pandudukan Japang di Nusantara salamo tigo tahun barikuiknyo mambaok baitu banyak parubahan sahinggo Revolusi Nasional Indonesia dimungkinkan.

Sasudah Japang manyerah kapado Blok Sekutu pado tahun 1945, Balando barusaho untuak malanjuikan kendali kolonial mereka atas Hindia Balando. Untuak tujuan iko, Balando mamperoleh dukungan militer dari Inggris sahinggo tajadi partampuran basosoh di Jawa untuak mamuliahan kakuasaan Balando. Meskipun mangalami karugian gadang, kaum nasionalis Indonesia indak bisa dihalangi. Pado tahun 1945, gagasan tentang "Indonesia" tampaknyo indak dapek ditolak.

## Paringatan

Sajak 1959, tanggal 20 Mei ditetapkan sabagai **Hari Kabangkitan Nasional**, disingkek **Harkitnas**, yaitu hari nasional nan bukan hari libur nan ditetapkan dek pamarentah Indonesia malalui Keputusan Presiden Nomor 316 Tahun 1959 tanggal 16 Desember 1959 untuak mamparingati paristiwa Kabangkitan Nasional Indonesia.

## Galeri

Berkas:Monumen Kebangkitan Nasional Solo by Bennylin 01.jpg|Monumen Kabangkitan Nasional di Solo
Berkas:Logo-100-th-kebangkitan-nasional.jpg|Logo Kabangkitan Nasional Ke 100 Tahun
Berkas:Stamps of Indonesia, 038-08.jpg|Prangko peringatan 100 tahun Kabangkitan Nasional
Berkas:Stamps of Indonesia, 039-08.jpg|Prangko peringatan 100 tahun Kabangkitan Nasional


## Referensi
### Catatan kaki

### Daftar pustaka

* 
* 
* 
* 
* 
*